مقدمہ ابن صلاح فی علوم الحدیث

مقدمہ ابن صلاح فی علوم الحدیث:اصطلاح حدیث پر ایک مستند کتاب ہے
 مصنف 
آپ کا اسمِ گرامی عثمان، لقب تقی الدین اور کنیت ابو عمرو ہے۔(متوفى: 643ھ)
 نسب 
سلسلۂ نسب اس طرح ہے:
أبو عمرو تقي الدین عثمان بن عبد الرحمان بن عثمان بن موسی الکردي الشہر زوري الشرخاني
آپ کے والدِ محترم عبد الرحمان کا لقب چونکہ صلاح الدین تھا اس لیے ان کی طرف انتساب کے پیشِ نظر آپ ابن الصلاح کے نام سے علمی دنیا میں معروف ہیں
 تمہید 
ابن الصلاح نے امام ابو عبد اللہ الحاکم نیشاپوری کی کتاب معرفة علوم الحديث پر خصوصی توجہ دی، اسے دار الحدیث میں پڑھایا اور اس پر حواشی، تعلیقات، تصحیحات اور تنقیدی نوٹس املا کروائے۔ انھوں نے اس کتاب کی خدمت میں حد درجہ اہتمام کیا، مختلف روایات کی جانچ کی۔ ابن الصلاح کی دلچسپی اور اثر پذیری صرف روایت اور تدریس تک محدود نہ رہی، بلکہ یہ اثرات کتاب کی علمی مواد کی ترتیب و پیشکش بلکہ اس کے عنوان تک میں جھلکتے ہیں۔ چنانچہ ابن الصلاح کی کتاب کا نام بعض مخطوط نسخوں، جیسا کہ حافظ ابن عبد الرحیم عراقی کے نسخے میں، معرفة علوم الحديث مذکور ہے۔مقدمة محقق كتاب معرفة علوم الحديث للحاكم النيسابوري (أحمد بن فارس السلوم)
 ابن الصلاح کی یہ کتاب (مقدمہ) علم حدیث کے باب میں بنیادی ماخذ بن گئی ہے، اس پر بے شمار علما نے کام کیا ہے؛ کوئی اس کا شارح ہے، کوئی اس کا اختصار کرنے والا، کوئی اس پر حواشی لکھنے والا اور کوئی اس کے مباحث کی وضاحت کرنے والا۔ حقیقت یہ ہے کہ ابن الصلاح نے اس کتاب کی تالیف میں معرفة علوم الحديث پر بہت زیادہ انحصار کیا ہے اور ان کا یہ حق بھی تھا، کیونکہ وہ الحاکم کو تالیف و تصنیف میں قابلِ اقتدا اور اسلوب میں لائقِ پیروی سمجھتے تھے۔
 ابن الصلاح نے المقدمة کی تالیف میں الحاکم کے طریق کو اختیار کیا، لیکن اسے بہتر بنایا، نکھارا اور ان غلطیوں کی اصلاح کی جو الحاکم سے سرزد ہوئیں، یہی وجہ ہے کہ ان کی کتاب شہرت پا گئی اور خوب پھیلی۔* تقديم الكتاب في مكتبة مشكاة الإسلامية 
 ابن حجر عسقلانی نے کہا: "ابن الصلاح کی کتاب میں وہ سب کچھ یکجا ہو گیا جو دوسرے مصنفین کی کتب میں منتشر تھا، اسی لیے لوگوں نے اس پر توجہ دی اور اسی راہ پر چل نکلے، اس پر بے شمار نظمیں، اختصارات، تکملے اور اختیارات لکھے گئے، بعض نے اس سے اختلاف کیا تو بعض نے اس کی تائید کی۔"
 محقق زہیر ظاظا نے اس کے بارے میں کہا: "ابن الصلاح نے اپنی کتاب کا نام أنواع علوم الحديث رکھا تھا، مگر بعد میں محدثین نے اسے مقدمة ابن الصلاح کے نام سے مشہور کر دیا، اس لیے کہ علم حدیث کی ہر ایک قسم پر مستقل کتابیں لکھی جا چکی تھیں، تو ابن الصلاح نے ان کا نچوڑ ایک ہی کتاب میں جمع کر دیا۔ حافظ ابن حجر نے کہا:'ابن الصلاح نے اس میں خطیب بغدادی کی منتشر تصانیف پر خاص توجہ دی، ان کے مقاصد کو یکجا کیا اور دیگر مصادر سے چنیدہ فوائد کا اضافہ بھی کیا۔'"موقع الوراق، علوم الحديث 
 علما کی "مقدمہ ابن الصلاح" پر توجہ اور اس کی علمی مقبولیت 
 ابن حجر نے اس کے بارے میں کہا:
"ابن الصلاح کی کتاب میں وہ سب کچھ یکجا ہو گیا جو دوسرے مصنفین کی کتابوں میں منتشر تھا۔ اس پر اتنا کام ہوا کہ شمار ممکن نہیں؛ کسی نے اسے نظم کیا، کسی نے اس کا اختصار کیا، کسی نے اس پر اضافات کیے، کسی نے اس سے کچھ حذف کر کے نیا خلاصہ پیش کیا، کسی نے اس سے اختلاف کیا، تو کسی نے اس کی تائید و حمایت کی۔"
اس "مقدمہ" پر بہت سے علما نے شروحات، تعلیقات اور وضاحتیں لکھیں، جن میں نمایاں درج ذیل ہیں:
 الإرشاد از امام یحییٰ بن شرف النووی: انھوں نے مقدمہ ابن الصلاح کا اختصار کیا۔
 التقريب والتيسير: امام نووی ہی کی دوسری کتاب، جس میں انھوں نے الإرشاد کا مزید خلاصہ پیش کیا۔
 اختصار علوم الحديث: حافظ ابن کثیر (اسماعیل بن عمر) کا اختصار، جو ابن الصلاح کی کتاب پر مبنی ہے۔
 الخلاصة: امام طیبى کی تلخیص۔
 المنهل الروي: بدر الدین بن جماعة کی تلخیص، یہ کتاب مخطوط ہے۔
 محاسن الاصطلاح: امام بُلقینی نے اس میں ابن الصلاح کی کتاب کو شامل کیا ہے۔
 النكت: امام زَرکشی کی تعلیقات، جو مخطوط کی شکل میں موجود ہیں۔
 التقييد والإيضاح لما أطلق وأغلق من كتاب ابن الصلاح: حافظ زین الدین عبد الرحیم بن حسین العراقی نے ابن الصلاح کی بعض پیچیدہ اور مجمل باتوں کی وضاحت کی۔
 المقنع: ابن الملقن کی تلخیص، جو مقدمہ ابن الصلاح کا خلاصہ ہے۔
 ألفية الحديث: حافظ عبد الرحیم العراقی کی منظوم کتاب اور اس کے دو شروحات بھی شائع ہو چکے ہیں۔
 النكت: حافظ ابن حجر کی تعلیقات اور توضیحات۔
 تدريب الراوي: حافظ جلال الدین سیوطی کی مشہور شرح جو امام نووی کی التقريب پر ہے۔مقدمة كتاب النكت على كتاب ابن صلاح لابن حجر تحقيق ربيع بن هادي عمير المدخلي

 خوبیاں 
 علوم حدیث پر ایک معتبر کتاب
 علم حدیث کی اصطلاحات کا مجموعہ
 بہت سی علوم حدیث کی کتابوں کا نچوڑ
 شروحات 
 التقييد والايضاح لما اطلق واغلق من كتاب ابن الصلاح:(حافظ العراقی)
 النكت على كتاب ابن الصلاح:(حافظ ابن حجرعسقلانی)
 الفيۃ الحديث:( سيوطی، نظم میں مقدمہ ابن الصلاح لکھی)
 الفيہ الحافظ العراقی
 الشذى الفياح من علوم ابن الصلاح:ابناسي (ت 803ھ) مقدمہ ابن الصلاح مؤلف: عثمان بن عبد الرحمن، ابوعمرو، تقي الدين المعروف ابن الصلاح ،ناشر:دار الفكر المعاصر - بيروت
 حوالہ جات 

زمرہ:تیرہویں صدی کی عربی کتب
زمرہ:علوم حدیث
زمرہ:کتب اہل سنت
زمرہ:کتب حدیث